Domino sacrosanctæ ecclesiæ Sancti Petri Cluniaci, quam domnus abba Berno ad regendum tenet, ego Ricfredus, famulus Dei, et uxor mea Adaltrudis, cogitantes de Dei misericordia vel de eterna retributione, pro anima genitoris mei vel genitricis mee et omnium parentum meorum, ut Deus et pius Dominus noster animas nostras de penis inferni liberare dignetur; pro hoc donamus ad ipsam æcclesiam jam dictam vineam quæ est in pago Matisconense, in agro Marciacense, in villa Saciaco. Terminat ipsa vinea a mane ad terram de Belmont, a medio die ad terram de ipsa hereditate, a sero ad terram de Belmont et de ipsa hereditate, a certio ad terram Sancti Fergoli et de Belmont; infra istas terminationes ad ipsam æcclesiam jam dictam donamus, tradimus atque transfundimus. Hoc tantum volumus, dum genitrix mea vivit, usum et fructum habeat; et per singulos annos ad sacrifitium de ipsa vinea dimidium modium ad ipsam æcclesiam jam dictam donet; et post suum discessum faciant rectores ipsius monasterii quicquid voluerint, nullo contradicente. Si quis hanc elemosinam calumpniare vel contradicere voluerit, Deum offendit et sanctos ejus, et auri libras III componat, et hæc facta inconvulsa permaneant, cum astipulatione subnixa. S. Ricfredi et conjugis sue Adaltrudis, qui fieri et firmare rogaverunt. S. Bavonis. S. Richerii. S. Nazarei. S. Eldritii. S. Arierii. S. Taradii. S. Gausberti. S. Armarii. S. Aldeberti. Ego Tegerius vice cancellarii rogatus scripsi in Lordono villa publice, et dictavi die dominico, VIII idus augusti, anno III reg[n]ante Radulfo rege.